OzLabs/hebrew-wiki-articles huggingface dataset:
היסטוריה נוגדת-עובדות

היסטוריה נוגדת-עובדות (Counterfactual history) או היסטוריה וירטואלית היא סגנון בהיסטוריוגרפיה שמנסה לענות על שאלות "מה היה קורה אילו", הקרויות גם "נוגדי-עובדות". בלאק ומק'ריילד סיפקו את הגדרה לסגנון זה: "זהו, בבסיס, רעיון השערת מה שלא קרה, או מה שיכול היה לקרות, על מנת להבין את מה שכן קרה". מתודה מחקרית זו מבקשת לחקור את ההיסטוריה ואת אירועיה באמצעות הסטת ציר הזמן. בהיסטוריה החלופית שנוצרת, אירוע מפתח בהיסטוריה לא התרחש או שתוצאתו הייתה שונה מהתוצאה במציאות. באמצעות השיטה מופקת סוגה ספרותית הקרויה היסטוריה חלופית, היסטוריה ספקולטיבית או היסטוריה היפותטית.

אחת ממטרות ההיסטוריה נוגדת-העובדות להעריך את החשיבות היחסית של אירוע, תקרית או אדם מסוים על ההיסטוריה. לדוגמה, בתשובה לשאלה "מה היה קורה אילו היטלר היה שותה קפה במקום תה באחרי-הצהריים לפני שהתאבד?", ציר הזמן יוותר ללא שינוי – היטלר היה ככל הנראה עדיין מתאבד ב-30 באפריל 1945, בלי קשר למה שתה באחרי-הצהריים. לעומת זאת, בתשובה לשאלה "מה היה קורה אילו היטלר היה מת בניסיון ההתנקשות ביולי 1944?" מתברר שאפשרויות רבות נעשות מסתברות – החל מקריסת המערכת הנאצית ועד למערכת יציבה בראשות הימלר, גבלס, שפר, בורמן, גרינג וכו'. אם כך, העלאת "נוגד-העובדות" מעמידה את חשיבותו כיחיד של היטלר במבחן וגורמת למחשבה עד כמה גורלו האישי הוא שעיצב את פני המלחמה ובשל כך את ההיסטוריה העולמית.

==ההבדל בין היסטוריה נוגדת-עובדות להיסטוריה חלופית==

היסטוריה נוגדת-עובדות אינה רוויזיוניזם היסטורי או היסטוריה חלופית.

ההיסטוריה נוגדת-העובדות מבדילה עצמה משתי הסוגות האחרות בהתעניינותה באירוע מדומיין, ובאמצעות העיסוק בו מנסה להעריך את השפעתו של האירוע שהתרחש במציאות. היסטוריונים אלו מתווים את השפעת השינוי באופן כללי, ואינם מתעכבים על תוצרי לוואי של התרגיל המחשבתי על ההיסטוריה. כותב היסטוריה חלופית, לעומת זאת, מתעניין דווקא בתרחישים היפותטיים ספציפיים הנובעים מהאירוע הבדיוני או מהתקרית. סופר הכותב ספרות בדיונית רשאי, אם כן, להמציא דמויות ואירועים בתוך ההיסטוריה המדומיינת.

הקו העובר בין שתי הסוגות מטושטש לעיתים, מפני שהיסטוריונים יכולים ליצור לוחות זמנים מפורטים כאילוסטרציה לרעיונותיהם לגבי השינויים העשויים להתרחש, אבל בדרך כלל ברור מהם השינויים המרכזיים שצופה הכותב ואלו פרטים ספציפיים מובאים רק לצורך המחשה.

==ביקורת==

רוב ההיסטוריונים מתייחסים להיסטוריה נוגדת-העבודות כמבדרת אך לא יותר, מפני שלדעתם היא אינה עומדת בסטנדרטים של המחקר ההיסטורי בשל אופייה הספקולטיבי. סנגוריה של ההיסטוריה נוגדת-העובדות מגיבים פעמים רבות כי כל דיון בסיבתיות בהיסטוריה עושה שימוש ב"נוגדי-עובדות" – למשל, הטענה כי החלטה צבאית מסוימת סייעה למדינה לנצח במלחמה מניחה שאם ההחלטה לא הייתה מתקבלת היה למדינה סיכוי נמוך יותר לנצח, או שהמלחמה הייתה אורכת זמן רב יותר.

מאחר שההיסטוריה נוגדת-העובדות היא פיתוח חדש יחסית, טרם נעשתה ביקורת רצינית ושיטתית על שימושיה ועל השיטות שבהן נעזרים חוקריה, שכן תנועת החוקרים בזרם זה טרם פיתחו מסגרת רצינית וכלי מחקר שיטתיים לשימוש בסוגה.

==לקריאה נוספת==

==קישורים חיצוניים==

* 

*[http://www.historycooperative.org/journals/ht/40.2/lebow.html Counterfactual Thought Experiments: A Necessary Research Tool] – דיון אקדמי על "נוגדי-עובדות" בהיסטוריה, והצעות לכללי יסוד לשימוש בהם
*[http://thecounterfactualhistoryreview.blogspot.co.il/ The Counterfactual History Review] – בלוג
*
*

==הערות שוליים==

קטגוריה:ניסויים מחשבתיים
קטגוריה:היסטוריוגרפיה
קטגוריה:היסטוריה חלופית
נוגדת-עובדות
דמוקרטיה היא חופש

דמוקרטיה היא חופש (באיטלקית: Democrazia è Libertà – La Margherita) הייתה מפלגת מרכז באיטליה. המפלגה הורכבה בפברואר 2002 מכמה מפלגות קטנות יותר, על ידי קבוצות שונות כגון: נוצרים מהשמאל הפוליטי, אנשי מרכז, ליברלים, ואף פוליטיקאים סוציאליסטים וירוקים.

בשנת 2007 היא הייתה הבסיס להקמת המפלגה הדמוקרטית.

== היסטוריה ==
כבר בשנת 1996 עלו הרעיונות לאחד את מפלגות המרכז האיטלקיות לקראת הבחירות. בבחירות הפרלמנטריות באותה השנה, התמודדו רק שתי רשימות מרכז, שהורכבו ממספר רב של מפלגות. בשנים 1998-2000 החלו להישמע רעיונות דומים לאיחוד גם בצפון איטליה. מהלכי איחוד החלו להתקיים בשנת 2000 ומפלגת "דמוקרטיה היא חופש" הוקמה רשמית בשנת 2002. המפלגה אוחדה עם מפלגות נוספות בשנת 2007 על מנת ליצור את המפלגה הדמוקרטית.

== אידאולוגיה ==
המפלגה תמכה בחיזוקו של האיחוד האירופי, וזכתה לתמיכתם של קתולים רבים. בתוך המפלגה התקיימו פלגים רבים התומכים ברעיונות שונים: ליברליזם כלכלי, סוציאל-דמוקרטיה, תומכי איגודים מקצועיים ותומכי קידמה.

== כוח פוליטי ==
=== בית הנבחרים של איטליה ===
מתוך 630 מושבים:
{| class="wikitable"
!שנה
!מושבים
|-
|2001
|80
|-
|2006
|90
|}

=== הסנאט של הרפובליקה ===
מתוך 315 מושבים:
{| class="wikitable"
!שנה
!מושבים
|-
|2001
|43
|-
|2006
|39
|}

=== הפרלמנט האירופי ===
מתוך 72 נציגים המוקצים לאיטליה:
{| class="wikitable"
!שנה
!מושבים
|-
|2004
|7
|}

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:איטליה: מפלגות
קטגוריה:איטליה: מפלגות ליברליות
קטגוריה:מפלגות שהוקמו ב-2002
הפראים הצעירים

הפראים הצעירים (באנגלית: The Young Savages) הוא סרט קולנוע אמריקאי מסוגת סרט פשע משנת 1961 בבימויו של ג'ון פרנקנהיימר עם ברט לנקסטר בתפקיד הראשי ולצידו טלי סוואלס בתפקידו הראשון בקולנוע כבלש משטרתי.

התסריט מבוסס על הרומן "עניין של הרשעה" ("A Matter of Conviction") של אד מקביין משנת 1959.

הסרט צולם בשחור-לבן במזרח הארלם במנהטן, ניו יורק, אזור נגוע בפשע ובמלחמות כנופיות על רקע גזעי. הדרמה מתארת את אווירת הפשע השלטת, עוני, זנות, קרבות רחוב על שליטה של כנופיות על רקע אתני ואובדן השפעת ההורים.

==תקציר העלילה==
ברחובות הארלם שולטות שתי חבורות של נערי רחוב:"ציפורי הרעם" ("Thunderbirds") האיטלקים ו"הפרשים" ("Horsemen") הפורטוריקאים.

לאור היום רוצחים שלושה נערים מ"ציפורי הרעם" בדקירות סכינים את רוברטו אסקלנטה מחבורת "הפרשים" שהיה עיוור. הם בורחים אך נתפסים על ידי שוטרים ומובאים למעצר.

הרצח מעורר רעש וזעם בכל רחבי ניו יורק התובע המחוזי (אדוארד אנדרוס) ממנה את עוזרו האנק בל (ברט לנקסטר) לתובע במשפט זה. דעת התקשורת והקהל היא שהרוצחים יישפטו וייתלו.

בל גדל גם הוא בשכונה איטלקית והיה נער רחוב אך הצליח להימלט ממציאות זו, אביו שינה את שם המשפחה מבליני לבל כדי שזה יעזור לו בהמשך דרכו במשפטים ובנישואים. אחד הנאשמים הוא דני דיפאצ'י, בנה של מרי דיפאצ'י (שלי וינטרס) שהייתה בעבר חברתו של בל. בל מודיע לתובע המחוזי על כך אבל זה לא חוזר מהחלטתו. הוא מעריך את יושרו של בל ובטוח שיביא להרשעה החשובה לו מאוד במרוץ הבחירות למשרת התובע הראשי.

בל נפגש עם מרי דיספאצ'י שמשוכנעת בחפותו של בנה. הוא מתחיל לחקור ביחד עם עוזרו, בלש המשטרה גונדרסון (טלי סוואלס).

תוך החקירה מותקפת אשתו קארין (דינה מריל) וגם בל עצמו מותקף ונפצע קשה על ידי הכנופיות אך ממשיך בחקירה ביחד עם עוזרו. הוא מגלה שהנרצח העיוור לא היה כל כך תמים אלא ממנהיגי כנופיית "הפרשים" והיה סרסור של אחותו שעסקה בזנות. הוא מגלה גם שבנה של מרי לא היה נגוע בשנאת פורטוריקנים ופעם הציל ילד פורטוריקני מחבריו בכנופיה האיטלקית שבקשו להטביעו בבריכה.

הנערים מובאים לבית המשפט המלא בעיתונאים. כולם מצפים מבל שישכנע את חבר המושבעים להרשעה. בל לא מתנהג כתובע סביר, למגינת ליבו של התובע המחוזי. הוא חוקר את הנערים ועדים נוספים ומשכנע את המושבעים שהסיבה שהביאה לאירוע היא התעלמות הרשויות ממצבם.

תוך המשפט מובא דו"ח פתולוגי על הסכינים שנמצאו ומתגלה שעל סכינו של דיפאצ'י לא נמצו סימני דם. בחקירה נשבר דיפאצ'י ומתברר כי הוא לא דקר אלא עשה כאילו כדי להיות כמו חבריו. לבסוף נשפטים חבריו לתקופות מאסר והוא נשפט לשנה בבית סוהר לשיקום צעירים עבריינים.

==קישורים חיצוניים==

* [https://www.youtube.com/watch?v=2x8q0EHcSW4 קדימון לסרט הפראים הצעירים], באתר יוטיוב
* [http://www.tcm.com/tcmdb/title/17857/The-Young-Savages/ הסרט הפראים הצעירים], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1961
קטגוריה:סרטים באנגלית
קטגוריה:סרטי יונייטד ארטיסטס
קטגוריה:סרטי פשע אמריקאיים
קטגוריה:סרטי שחור-לבן אמריקאיים
קטגוריה:סרטים אמריקאיים מבוססי ספרים
קטגוריה:סרטי בית משפט אמריקאיים
קטגוריה:סרטי ברט לנקסטר
קטגוריה:סרטי ג'ון פרנקנהיימר
אדית קראוס

אדית קראוס (16 במאי 1913 – 3 בספטמבר 2013) הייתה פסנתרנית צ'כית-ישראלית ששהתה במחנה טרזין ומורה באקדמיה למוזיקה בתל אביב.

==קורות חיים==
אדית קראוס נולדה בקרלסבאד, צ'כיה. אביה, ניהל בית מסחר לבגדי כלות. היא החלה לנגן בפסנתר בגיל 7 ובגיל 11 ניגנה בעירה את הקונצ'רטו לפסנתר מס' 3 של בטהובן. בגיל 14, בהמלצת אלמה מאהלר, קרובת משפחתה, החלה ללמוד אצל ארתור שנאבל בברלין. בתום לימודיה, ב-1930, עברה לפראג וניהלה קריירה מקצועית.

ב-1941 נכלאה במחנה טרזין יחד עם בעלה, קארל שטיינר. קראוס נדרשה לנגן שני רסיטלים בשבוע והיא ביצעה יצירות משל מלחינים במחנה: ויקטור אולמן, פאבל האס וגדעון קליין. בעלה נשלח מטרזין לאושוויץ ונרצח שם.

לאחרי המלחמה חזרה לפראג ובה פעלה כפסנתרנית וכמורה. היא הכירה שם את בעלה השני, ארפד בלודי וב–1949 עלו ארצה. קראוס לימדה באקדמיה למוזיקה בתל אביב בשנים 1957–1981.

ב-1986 החלה להדריך בכיתות האמן "היסטוריה מוזיקה וזיכרון" בבית טרזין בגבעת חיים בעקבות מחקרי המוזיקולוג דוד ריד בלוך. היא גם חזרה לנגן ולהופיע עם יצירות שנגנה בטרזין.

סרט תיעודי על חייה "התענג על המוזיקה" (Enjoy the Music) הוכן על ידי הבמאים הגרמנים וילהלם ומריתה רזינג.

קראוס נפטרה בגיל מאה ונקברה בהר המנוחות.

==קישורים חיצוניים==

* 
* 
* יוכבד שוורץ, [http://jochewed.blogspot.co.il/2013/04/blog-post.html "ליהנות מהמוזיקה"], הבלוג "קלידים ומיתרים", 4 באפריל 2013.

קטגוריה:פסנתרניות ישראליות
קטגוריה:פסנתרנים יהודים צ'כים
קטגוריה:פסנתרניות צ'כיות
קטגוריה:סגל אוניברסיטת תל אביב: מוזיקה
קטגוריה:עולים לאחר מלחמת העולם השנייה
קטגוריה:עולות לאחר מלחמת העולם השנייה
קטגוריה:ישראלים ילידי צ'כיה
קטגוריה:ישראליות שהגיעו לגיל מאה
קטגוריה:ישראלים שהגיעו לגיל מאה
קטגוריה:יהודיות שהגיעו לגיל מאה
קטגוריה:יהודים שהגיעו לגיל מאה
קטגוריה:ניצולות השואה
קטגוריה:אסירים בגטו טרזיינשטט
קטגוריה:ישראליות שנולדו ב-1913
קטגוריה:ישראלים שנולדו ב-1913
קטגוריה:ישראליות שנפטרו ב-2013
קטגוריה:ישראלים שנפטרו ב-2013
קטגוריה:יהודים הקבורים בהר המנוחות
עונת 1991/1992 בפוטבול ליג

עונת 1991/1992 הייתה העונה ה-93 של הפוטבול ליג שהיא הייתה הליגה האנגלית הבכירה בכדורגל. העונה החלה ב-17 באוגוסט 1991 והסתיימה ב-2 במאי 1992. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. זו הייתה העונה האחרונה שהליגה הבכירה של הפוטבול ליג הייתה הליגה הבכירה בכדורגל אנגלי. בעונת 1992/1993 הוקמה הפרמייר ליג. כתוצאה מכך, הליגה הבכירה בפוטבול ליג הפכה ליגת שנייה בחשיבותה בכדורגל האנגלי. 

הליגה הבכירה כללה 22 קבוצות. אולדהאם אתלטיק, וסטהאם יונייטד, שפילד וונסדי ונוטס קאונטי היו הקבוצות שעלו מליגת משנה. 

עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.

לידס יונייטד זכתה באליפות בפעם השלישית בתולדות המועדון.

בסוף העונה לליגת משנה ירדו לוטון טאון, נוטס קאונטי ווסטהאם יונייטד. במקומן לליגה הבכירה עלו איפסוויץ' טאון, מידלסבורו ובלקברן רוברס. 

==כדורגלנים מצטיינים==
איאן רייט מקריסטל פאלאס/ארסנל כבש 29 שערים וזכה בתואר מלך השערים. 

גארי ליניקר מטוטנהאם הוטספור זכה בפרס כדורגלן השנה של התאחדות עיתונאי הכדורגל האנגלית. זאת בפעם השנייה בקריירה. 

גארי פליסטר ממנצ'סטר יונייטד זכה בפרס כדורגלן השנה שהוענק על ידי התאחדות שחקני הכדורגל.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
|הערות
|- bgcolor="#FFFF00"
|1
| לידס יונייטד
|42
|22
|16
|4
|74
|37
| 37
|82||זכייה בליגה עליה לליגת האלופות
|- bgcolor=#97DEFF 
|2
| מנצ'סטר יונייטד
|42
|21
|15
|6
|63
|33
| 30
|78||העפלה לגביע אופ"א
|- bgcolor=#97DEFF 
|3
| שפילד וונסדי 
|42
|21
|12
|9
|62
|49
| 13
|75||העפלה לגביע אופ"א
|-
|4
| ארסנל 
|42
|19
|15
|8
|81
|46
| 35
|72
|-
|5
| מנצ'סטר סיטי
|42
|20
|10
|12
|61
|48
| 13
|70
|- bgcolor=#99BADD 
|6
| ליברפול
|42
|16
|16
|10
|47
|40
| 7
|64||זכייה בגביע האנגלי העפלה לגביע אירופה למחזיקות גביע
|-
|7
| אסטון וילה
|42
|17
|9
|16
|48
|44
| 4
|60
|-
|8
| נוטינגהאם פורסט
|42
|16
|11
|15
|60
|58
| 2
|59
|-
|9
| שפילד יונייטד
|42
|16
|9
|17
|65
|63
| 2
|57
|-
|10
| קריסטל פאלאס
|42
|14
|15
|13
|53
|61
| 8-
|57
|-
|11
| קווינס פארק ריינג'רס
|42
|12
|18
|12
|48
|47
| 1
|54
|-
|12
| אברטון
|42
|13
|14
|15
|52
|51
| 1
|53
|-
|13
| וימבלדון
|42
|13
|14
|15
|53
|53
|0 
|53
|-
|14
| צ'לסי
|42
|13
|14
|15
|50
|60
|10-
|53
|-
|15
| טוטנהאם הוטספר 
|42
|15
|7
|20
|58
|63
| 5-
|52
|-
|16
| סאות'המפטון
|42
|14
|10
|18
|39
|55
| 16-
|52
|-
|17
|אולדהאם אתלטיק 
|42
|14
|9
|19
|63
|67
|4-
|51
|-
|18
| נוריץ' סיטי
|42
|11
|12
|19
|47
|63
|16-
|45
|-
|19
| קובנטרי סיטי
|42
|11
|11
|20
|35
|44
|9-
|44
|- bgcolor=#F08080
|20
| לוטון טאון
|42
|10
|12
|20
|38
|71
|33-
|42||ירדה ליגה
|- bgcolor=#F08080
|21
|נוטס קאונטי 
|42
|10
|10
|22
|40
|62
|22-
|40||ירדה ליגה
|- bgcolor=#F08080
|22
|וסטהאם יונייטד 
|42
|9
|11
|22
|37
|59
|22-
|38||ירדה ליגה
|}

==קישורים חיצוניים==
* [http://www.rsssf.com/engpaul/FLA/1991-92.html נתונים מפורטים מאתר rsssf]

קטגוריה:תחרויות כדורגל ב-1991
קטגוריה:תחרויות כדורגל ב-1992
קטגוריה:עונות בפוטבול ליג
קטגוריה:1991 בממלכה המאוחדת
קטגוריה:1992 בממלכה המאוחדת
לוטוס אקלט

לוטוס אקלט

לוטוס אקלט (באנגלית: Lotus Eclat) היא מכונית ספורט, בתצורת 2 דלתות - קופה, 2 מושבים + 2, מתוצרת יצרנית מכוניות המרוץ והספורט "לוטוס מכוניות", (באנגלית : Lotus Cars) הבריטית אשר יוצרו בין השנים 1975–1982.

יוצרו 1,522 יחידות (1,299 יחידות עם מנועי 2.0 ליטר, ו-223 יחידות עם מנועי 2.2 ליטר).

בשנת 1982 חברת "לוטוס מכוניות" התחילה לשווק את דגם ה-לוטוס אקסל "Lotus Excel" (בין השנים 1982-1992). מנוע חדש לא פותח לדגם ה- "Lotus Excel", ובדגם ה-"Lotus Excel" הורכב מנוע ה-"לוטוס אקלט".

==גרסאות "לוטוס אקלט"==
* Type 76 (בין השנים 1975-1980), מנוע 2.0 ליטר
* Type 83 (בין השנים 1980-1982), מנוע 2.2 ליטר

== תמונות ==
<gallery>
קובץ:Lotus Eclat Series 1 (1979) - 29916205776.jpg| לוטוס אקלט, שנת 1979
קובץ:Lotus Eclat Series 1 (1979) - 29836422332.jpg| לוטוס אקלט, שנת 1979
קובץ:Lotus Eclat (1980) - 14061235923.jpg| לוטוס אקלט, שנת 1980
קובץ:Lotus eclat Garagenfund.jpg| לוטוס אקלט - פנסים קדמיים נשלפים
קובץ:Lotus eclat.jpg| לוטוס אקלט
קובץ:Lotus Eclat (9906975826).jpg| פתיחת מכסה מנוע - לוטוס אקלט
קובץ:Lotus Eclat (1980) - 14041685404.jpg| לוטוס אקלט
קובץ:Lotus Eclat engine (9907009724).jpg| מנוע לוטוס אקלט
קובץ:Lotus (467821160).jpg| לוטוס אקלט - מבט לתא הנהג
קובץ:Lotus-eclat-riviera 001.jpg| לוטוס אקלט
</gallery>
==ראו גם==
* לוטוס Mk1

==לקריאה נוספת==
* [https://classics.honestjohn.co.uk/reviews/lotus/eliteeclat/ לוטוס אקלט] (Lotus Elite/Eclat - Classic Car Review | Honest John)

==קישורים חיצוניים==

* [https://www.youtube.com/watch?v=tX5TvdSapCI לוטוס אקלט] (2:57 דקות), יו-טיוב

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1975
אקלט
קטגוריה:מכוניות בריטיות
כריש קופר

כריש קופר או כריש ברונזה (שם מדעי: Carcharhinus brachyurus) הוא מין של כריש ממשפחת הכרישיים. כריש זה מצוי במספר אזורים עם אוכלוסיות נפרדות בצפון-מזרח האוקיינוס האטלנטי, חופי דרום אפריקה בצפון-מערב ובמזרח האוקיינוס השקט וסביב לחופי אוסטרליה וניו זילנד. לעיתים הם נכנסים לגדות נהרות, למקווי מים מליחים, לנמלים ולמפרצונים סביב החופים. הנקבות חיות בנפרד מהזכרים.
== מאפיינים ==
אורכו של הכריש 3.3 מטר והוא בעל צבע ברונזה וגוף חלק עם סנפירים קטנים ועם שיניים ארוכות וחדות המשמשות לקריעת טרפו לגזרים.

מזונו של הכריש כולל סילוניות, דגי גרם ודגי סחוס אחרים. הם מתקהלים בלהקות כאשר יש מספיק אוכל וניזונים ביחד, כך הם עושים במצוד הסרדינים בדרום אפריקה או במצוד אחר סרדין דרום אמריקני המצוי בלהקות. כריש זה אינו טורף אנשים אך נמצא במקום גבוה ביחס לכרישים שתקפו אנשים ללא התגרות.

==קישורים חיצוניים==

== הערות שוליים ==

קטגוריה:בעלי חיים שתוארו ב-1870
קטגוריה:כרישיים
קטגוריה:מגה-פאונה ימית
קטגוריה:טקסונים שתוארו בידי אלברט גינטר
מרחבים סגורים

מרחבים סגורים (באנגלית: The Great Indoors) היא קומדיית מצבים אמריקאית מאת מייק גיבונס המשודרת החל מ-27 באוקטובר 2016 ברשת CBS. בסדרה מככבים ג'ואל מקהייל, כריסטופר מינץ-פלאס, כריס ויליאמס, סוזנה פילדינג, כריסטין קו, שון בראון וסטיבן פריי. ב-2017 הסדרה בוטלה לאחר עונה אחת. 

בישראל, הסדרה שודרה בערוץ Yes Comedy.

== תקציר ==
ג'ק גורדון (ג'ואל מקהייל) הוא כתב טיולים והרפתקאות מפורסם אשר מפרסם אותם במגזין "גבולות בחוץ". כאשר מנהל המגזין, רולנד (סטיבן פריי) מזמין את ג'ק גורדון למשרד המגזין הוא מבשר לו שימי חקר וטיולי העולם הסתיימו ומתכונת העיתון תהפוך כעת לדיגיטלית בלבד, ועליו לעזור לו לנהל את העיתון עם הכתבים החדשים והצעירים שלו אשר שקועים כל הזמן באינטרנט וברשתות החברתיות.

== קישורים חיצוניים ==
* 

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:קומדיות מצבים אמריקאיות
קטגוריה:תוכניות טלוויזיה שמתרחשות בשיקגו
קטגוריה:CBS: תוכניות וסדרות
סרדיניים

סרדיניים (שם מדעי: Clupeidae) היא משפחת דגי גרם מסדרת הסרדינאים, הכוללת דגי מאכל רבים המתקבצים בלהקות גדולות, מה שמגן עליהם מפני טורפים על ידי הסתחררות מהירה שמבלבלת את תוקפיהם. 

הם בעלי ראשים קצרים עם סנפירי גב קטנים וקשקשים כסופים. אורכם נע בין 2–75 ס"מ.

במשפחה זו סוגים רבים וחשובים למאכל, כמו סרדין אירופי ודג המליח.

==סוגים==

==גלריה==
<gallery mode="packed">
קובץ:Herringadultkils.jpg
קובץ:Anodontostoma chacunda Thailand.png
קובץ:Catch of Pacific sardines.jpg
קובץ:Brevoortia tyrannus1.jpg
</gallery>

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1817
קטגוריה:טקסונים שתוארו בידי ז'ורז' קיווייה
לוטוס אקסל

לוטוס אקסל

לוטוס אקסל (באנגלית: Lotus Excel) היא מכונית ספורט, בתצורת 2 דלתות - קופה, 2 מושבים + 2, מתוצרת יצרנית מכוניות המרוץ והספורט "לוטוס מכוניות" (Lotus Cars) הבריטית אשר יוצרו בין השנים 1982–1992.

הדגם בוסס על דגם לוטוס אקלט, ובפרט, המנוע (מנוע לוטוס 912).

במהלך תכנון הדגם, חברת טויוטה היפנית השתלטה על חברת "לוטוס מכוניות" מה שגרם למספר מכלולים אשר נלקחו מחברת טויוטה, כגון התמסורת הידנית מסוג W58, אשר יוצרה בטויוטה.

יוצרו 2,159 יחידות.

==גרסאות "לוטוס אקסל"==
* לוטוס אקסל (1982–1992)
* לוטוס אקסל SE (בין השנים 1985–1992)
* לוטוס אקסל SA (בין השנים 1986–1992)

== תמונות ==
<gallery>
1986 Lotus Excel S.E., front right.jpg|לוטוס אקסל 1986
Lotus Excel (1989) - 15127864090.jpg|לוטוס אקסל 1989
1987 Lotus Excel S.E. coupe (22525099621).jpg|לוטוס אקסל 1987
Lotus Excel SA.jpg|לוטוס אקסל
1986 Lotus Excel 2.2, rear left pic5.jpg|לוטוס אקסל
</gallery>

==לקריאה נוספת==
* [http://www.classiccarsforsale.co.uk/reviews/classic-lotus-reviews-excel לוטוס אקסל] (Classic Car Reviews Lotus Excel | CCFS UK)

==קישורים חיצוניים==

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1982
אקסל
קטגוריה:מכוניות בריטיות
מריה אנונציאטה, נסיכת שתי הסיציליות

מריה אנונציאטה, נסיכת שתי הסיציליות (באיטלקית: Maria Annunziata, Principessa di Borbone delle Due Sicilie; 24 במרץ 1843 – 22 במאי 1871), הייתה בתו של פרננדו השני, מלך שתי הסיציליות ואשתו של קרל לודוויג, ארכידוכס אוסטריה.

==ביוגרפיה==
מריה אנונציאטה נולדה ב-24 במרץ 1843 בקזרטה, לפרננדו השני, מלך שתי הסיציליות ולמריה תרזה, ארכידוכסית אוסטריה, בתם של הארכידוכס קרל, דוכס טשן והנרייטה, נסיכת נסאו-ויילבורג.

בשנת 1859 מת אביה פרננדו השני, מלך שתי הסיציליות, ואחיה פרנצ'סקו השני, מלך שתי הסיציליות עלה לשלטון במקומו. זמן קצר לאחר מותו ניצחו הכוחות הצרפתיים והסרדיניים את הצבא האוסטרי במלחמת אוסטריה-סרדיניה, מה שהוביל כעבור זמן קצר לאיחוד איטליה ולהדחתו של אחיה מהשלטון. מריה אנונציאטה יחד עם משפחתה ברחו לרומא, ובהמשך עברו משם לווינה. ב-21 באוקטובר 1862 התחתנה מריה אנונציאטה עם קרל לודוויג, ארכידוכס אוסטריה, אחיו של פרנץ יוזף, קיסר אוסטריה, ממנו נולדו לה 4 ילדים.

ב-22 במאי 1871 מתה מריה אנונציאטה משחפת, והיא בת 28 בלבד. בשנת 1914 נרצח בנה פרנץ פרדיננד, ארכידוכס אוסטריה, מה שהוביל למלחמת העולם הראשונה.

==משפחתה==
ב-21 באוקטובר 1862 התחתנה מריה אנונציאטה עם קרל לודוויג, ארכידוכס אוסטריה, אחיו של פרנץ יוזף, קיסר אוסטריה, ממנו נולדו לה 4 ילדים:
* פרנץ פרדיננד, ארכידוכס אוסטריה (1863–1914)
* אוטו פרנץ, ארכידוכס אוסטריה (1865–1906)
* פרדיננד קרל, ארכידוכס אוסטריה (1868–1915)
* מרגרטה סופיה, ארכידוכסית אוסטריה (1870–1902)

==אילן יוחסין==

==קישורים חיצוניים==

קטגוריה:בית בורבון
קטגוריה:ילידות 1843
קטגוריה:נפטרות ב-1871
קטגוריה:נפטרות משחפת
קטגוריה:נסיכות
סנטיאגו גארסיה

סנטיאגו גארסיה (בספרדית: Santiago García, נולד ב-8 ביולי 1988 ברוסאריו שבארגנטינה) הוא כדורגלן ארגנטינאי המשחק בעמדת הבלם באוניון לה קלרה מליגת העל הצ'יליאנית.

==קריירת מועדונים==
גארסיה החל את הקריירה במועדון רוסאריו סנטראל מעיר הולדתו. את הופעת הבכורה בקבוצה הבוגרת ערך בהפסד 1-0 לחימנסיה לה פלאטה בשנת 2008. בשנת 2010 השתלב גארסיה בהרכב הראשון של הקבוצה הבוגרת, והציג יכולת טובה שגרמה למועדונים באירופה להתעניין בו. ביולי 2010 חתם גארסיה בפלרמו האיטלקית, וערך את הופעת הבכורה שלו בקבוצה במשחק הליגה האירופית מול לוזאן באוגוסט 2010. גארסיה לא הצליח להשתלב בפאלרמו, וערך רק שלוש הופעות בעונת 2010/11. בקיץ 2011 הושאל גארסיה לנובארה, העולה החדשה לסרייה א' האיטלקית, עם אופציה לרכישת מחצית מכרטיס השחקן שלו בתום העונה. גארסיה רשם עונה טובה מבחינה אישית עם נובארה, שהצליחה את אינטר מילאנו פעמיים, אך ירדה ליגה בתום אותה עונה. את שערו היחיד בקבוצה הבקיע גארסיה במאי 2012 מול מילאן. בקיץ 2012 חזר גארסיה לפאלרמו בתום ההשאלה, במטרה להחליף את פדריקו בלצארטי שעזב לרומא. גארסיה שיחק בפאלרמו עונה מלאה בה רשם 32 הופעות, אך גם רשם ירידת ליגה שנייה ברציפות, וזכה לביקורות צוננות מאוהדי הקבוצה על יכולתו. גארסיה לא התייצב לאימוני פתיחת עונת 2013/14 של פאלרמו, ואמר כי אינו מעוניין לשחק עוד במועדון זה.

בקיץ 2013 הושאל גארסיה לורדר ברמן מהבונדסליגה עם אופציה לרכישה. כבר באוקטובר 2013 הודיעה ורדר ברמן על כוונתה לרכוש את גארסיה מפאלרמו. בעונת 2013/14 גארסיה וברמן ספגו 66 שערי ליגה, אך נשארו בטווח ביטחון מהקו האדום. בעונת 2014/15, כאשר גארסיה כבר היה שחקן חתום בורדר ברמן, סיימה הקבוצה שוב במרכז הטבלה, ושוב ספגה מספר שערים גבוה, 65 שערים. בעונת 2015/2016 גארסיה המשיך להיות שחקן הרכב קבוע בקבוצה, ששוב ספגה 65 שערים וניצלה בעור שיניה ממבחני הירידה. גארסיה שיתף פעולה בהגנה בעונה זו עם אסאני לוקימיה, תאודור גברה סלאסי, קלמנס פריץ ופאפי ג'ילובוג'י. האחרון היה זה שהציל את ברמן מהמבחנים עם שער בדקה ה-90 במחזור האחרון. את עונת 2016/2017 גארסיה וברמן פתחו בצורה חלשה ואף היו במקום האחרון עד אחרי פגרת החורף. לאחר מכן הקבוצה החלה להתאושש והגנתה התייצבה, והיא סיימה את העונה בחלק העליון של הטבלה. במהלך העונה גארסיה והקבוצה לא הגיעו להסכמות בנוגע להמשך החוזה של גארסיה במועדון, והוא שוחרר מהקבוצה בתום העונה.

ביולי 2017 חתם גארסיה על חוזה בטולוקה מליגת העל המקסיקנית. לאחר שתי עונות עבר לקבוצת אוניון לה קלרה מליגת העל הצ'יליאנית.

==קישורים חיצוניים==

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:רוסאריו: כדורגלנים
קטגוריה:כדורגלני רוסאריו סנטראל
קטגוריה:כדורגלני פלרמו
קטגוריה:כדורגלני נובארה
קטגוריה:כדורגלני ורדר ברמן
קטגוריה:כדורגלני דפורטיבו טולוקה
קטגוריה:ארגנטינאים שנולדו ב-1988
רגינה, נסיכת סקסוניה-מיינינגן

רגינה הלנה אליזבתה מרגרטה, נסיכת סקסוניה-מיינינגן (; 6 בינואר 1925 - 3 בפברואר 2010) הייתה אשתו של אוטו, נסיך הכתר של אוסטריה.

==ביוגרפיה==
רגינה נולדה ב-6 בינואר 1925 בעיר וירצבורג שברפובליקת וויימאר. אביה היה גאורג, נסיך סקסוניה-מיינינגן ואמה הייתה קלרה מריה, רוזנת קרוף. סבא רבא שלה היה גאורג השני, אביו של הדוכס האחרון של דוכסות סקסוניה-מיינינגן. אחיה אנטון אולריך נהרג בגיל עשרים במלחמת העולם השנייה. אח נוסף פרידריך אלפרד הפך לנזיר במסדר הקרטוזיאנים וויתר על כל תואריו. אחותה היחידה, מארי אליזבת נהרגה ב-1923 בגיל שלושה חודשים. בשל כך, ירשה רגינה את כל תואריהם ורכושם של הוריה. חרף העובדה שבית סקסוניה-מיינינגן היה פרוטסטנטי, רגינה קיבלה מאמה חינוך קתולי. היא גדלה בתורינגיה. ב-1946 מת אביה במחנה שבויים סובייטי, והמשפחה עברה לגרמניה המערבית.

רגינה סייעה לפליטי מלחמה הונגרים במסגרת הארגון הקתולי "קאריטאס", ושם פגשה את בעלה לעתיד, אוטו, נסיך הכתר של אוסטריה, בנם של קרל הראשון, קיסר אוסטריה וזיטה, נסיכת בורבון-פארמה, וראש בית הבסבורג. הם נישאו ב-1951, בכנסיית סן פרנסואה-דה-קורדלירס בננסי, בירת לורן, לשעבר אדמת בית הבסבורג. החתונה זכתה לברכתו של האפיפיור פיוס השנים עשר. לאחר נישואיה היא נהגה לקרוא לעצמה "רגינה, נסיכת הכתר של אוסטריה" או "רגינה פון הבסבורג". מכיוון שבעלה לא הורשה לחזור לאוסטריה, הם חיו מ-1954 ועד מותם בעיר פקינג שבגרמניה, בווילה שנקרא "וילה אוסטריה" (Villa Austria) או "קייזרווילה" (Kaiservilla) ליד אגם סטרנברג. ב-2 בדצמבר 2005 היא סבלה מפגיעה מוחית, והועברה לבית חולים בננסי. עם זאת, עד 22 בפברואר 2006 היא התאוששה מספיק כדי להשתתף בטקס העברת שרידי אמה ואחיה אנטון אולריך לקבורה בחצר הכנסייה של באד קולברג-הילדבורג. באביב 2007 הועברו לשם גם שרידי אביה.

רגינה מתה בפקינג ב-3 בפברואר 2010 בגיל 85, וב-10 בפברואר נקברה לצד משפחתה. ב-16 ביולי 2011, בעת טקס הלווייתו של בעלה, הועברו שרידיה, פרט לליבה, לקריפטה הקיסרית בווינה.

==משפחתה==
ב-10 במאי 1951 התחתנה רגינה עם אוטו, נסיך הכתר של אוסטריה, בנם של קרל הראשון, קיסר אוסטריה וזיטה, נסיכת בורבון-פארמה, וילדה לו 7 ילדים:
* אנדראה פון הבסבורג (נולדה ב-1953), התחתנה עם קרל אויגן, רוזן נייפרג
* מוניקה פון הבסבורג (נולדה ב-1954), התחתנה עם לואיס מריה גונזגה דה קזנובה-קארדנאס אי ברון, דוכס סנטאנג'לו
* מיכאלה פון הבסבורג (נולדה ב-1954), התחתנה עם אריק אלבה טארן ד'אנטן
* גבריאלה פון הבסבורג (נולדה ב-1956), התחתנה עם כריסטיאן מייסטר
* ואלבורגה פון הבסבורג (נולדה ב-1958), התחתנה עם הרוזן קרל אקסל ארצ'יבלד דאגלס
* קרל פון הבסבורג (נולד ב-1961), התחתן עם הברונית פרנצ'סקה תיסן-בורנמיסה דה קאסון
* גאורג פון הבסבורג (נולד ב-1964), התחתן עם אייליקה, דוכסית אולדנבורג

==אילן יוחסין==

==קישורים חיצוניים==

* 

==הערות שוליים==

קטגוריה:בית הבסבורג
קטגוריה:אישים שלבם קבור בנפרד מגופם
קטגוריה:גרמניות שנולדו ב-1925
קטגוריה:גרמנים שנולדו ב-1925
קטגוריה:גרמניות שנפטרו ב-2010
קטגוריה:גרמנים שנפטרו ב-2010
מריה תרזה, ארכידוכסית אוסטריה (1816–1867)

מריה תרזה, ארכידוכסית אוסטריה (31 ביולי 1816 – 8 באוגוסט 1867), הייתה בתו של הארכידוכס קרל, דוכס טשן, ואשתו של פרננדו השני, מלך שתי הסיציליות.

== ביוגרפיה ==
מריה תרזה נולדה ב-31 ביולי 1816 בווינה, לארכידוכס קרל, דוכס טשן ולהנרייטה, נסיכת נסאו-ויילבורג, בתם של פרידריך וילהלם, נסיך נסאו-ויילבורג ולואיזה איזבלה, רוזנת העיר קירכברג. בשנת 1829 מתה אמה, ועל מריה תרזה הוטל גידול 6 אחיה. בשנת 1834 מונתה מריה תרזה לאם המנזר של הגברת המלכותית תרזה, והגברת הקיסרית של מצודת פראג.

ב-27 בינואר 1837 התחתנה מריה תרזה עם פרננדו השני, מלך שתי הסיציליות, ממנו היו לה 12 ילדים. מריה תרזה תוארה כאחת שמתלבשת רע, ולא ענתה על הקריטריונים של בת מלוכה. מריה תרזה לא אהבה את תפקידה הציבורי ואת חייה בבית המלוכה, והעדיפה להסתפק בחדריה הפרטיים המוקדשים לצרכיה ולילדים. יחסיה עם בעלה ועם בנה החורג פרנצ'סקו היו מעולים, והיא אף שימשה כיועצת הפוליטית שלהם.

בשנת 1859 מת בעלה פרננדו השני, מלך שתי הסיציליות, ובנו פרנצ'סקו השני, מלך שתי הסיציליות עלה לשלטון במקומו. מריה תרזה ייעצה לו להיות תקיף עם האזרחים, וכתוצאה מכך פרצו תוך זמן קצר מרידות נגדו, שהובילו להדחתו מהשלטון ולאיחוד איטליה. עם פרוץ המרידות ברחה מריה תרזה לרומא, שם התגוררה עם פרנצ'סקו ואשתו, וב-8 באוגוסט 1867 מתה בביתה באלבנו לציאלה.

==משפחתה==
ב-27 בינואר 1837 התחתנה מריה תרזה עם פרננדו השני, מלך שתי הסיציליות, ממנו היו לה 12 ילדים:
* לואיג'י, רוזן טראני (1838–1866)
* אלברטו, רוזן קסטרוג'ואבני (1839–1844)
* אלפונסו, רוזן קזרטה (1841–1934)
* מריה אנונציאטה, נסיכת בורבון-שתי הסיציליות (1843–1871)
* מריה אימקולאטה, נסיכת בורבון-שתי הסיציליות (1844–1899)
* ג'אאטנו, רוזן אגריג'נטו (1846–1871)
* ג'וזפה, רוזן לוצ'רה (1848–1851)
* מריה פיה, נסיכת בורבון-שתי הסיציליות (1849–1882)
* וינצ'נזו, רוזן מלאצו (1851–1854)
* פסקואלה, רוזן ברי (1852–1904)
* מריה לואיזה, נסיכת בורבון-שתי הסיציליות (1855–1874)
* ג'נארו, רוזן קלטג'ירונה (1857–1867)

== אילן יוחסין ==

== קישורים חיצוניים ==

קטגוריה:ילידות 1816
קטגוריה:בית הבסבורג
קטגוריה:נפטרות ב-1867
משמר המפרץ (סרט)

משמר המפרץ (באנגלית: Baywatch) הוא סרט קומדיה-פעולה אמריקאי בבימויו של סת' גורדון, המבוסס על הסדרה "משמר המפרץ". הסרט צולם ב-2016, ויצא לאקרנים ב-22 ביוני 2017.

== עלילה ==
מיץ' ביוקנן (דוויין ג'ונסון) עומד בראש יחידת מצילים, בה הוא מתעמת עם הטירון החדש מאט ברודי (זאק אפרון), אתלט מקצועי כושל. עם זאת, כאשר גופה נשטפת לחוף, השניים חייבים לשים בצד את ההבדלים האישיים שלהם ולעבוד יחד עם הצוות כדי לעצור את פעולותיה של בעלת מועדון נופש מושחתת וסוחרת סמים בשם ויקטוריה לידס (פריאנקה צ'ופרה).

== שחקנים ==
*מיץ' ביוקנן - דוויין ג'ונסון
*מאט ברודי - זאק אפרון
*סאמר קווין - אלכסנדרה דדריו
* סי ג'יי פארקר - קלי רורבאך
*ויקטוריה לידס - פריאנקה צ'ופרה
*סטפני הולדן - אילפנש חדרה

==קישורים חיצוניים==

ביקורות
* 
* 
* 
* 
* 
* 
* 

קטגוריה:סרטי קומדיה אמריקאיים
קטגוריה:סרטי פעולה אמריקאיים
קטגוריה:סרטים מבוססי סדרות טלוויזיה
פיתיונאי הסרגסום

פיתיונאי הסרגסום או הִיסְטְרִיּוֹן (שם מדעי: Histrio histrio) הוא מין של דג מממשפחת הפיתיונאיים שבסדרת החכאים. דג זה יחידי בסוגו ומצוי רק בין אצות הסרגסום הצפות מעל פני שטח האוקיינוסים הסובטרופיים.
== מאפיינים ==
דג זה מוסווה ביותר וגופו נראה כמו אצת הסרגסום. אורכו 20 ס"מ בממוצע. כמו קרובי משפחתו הוא מתמחה במארב חרישי לטרפו והוא יכול לבלוע במהירות כל טרף מזדמן בעזרת לסתותיו שיכולות להיפער קדימה תוך שבריר שנייה ולבלוע טרף הגדול גם ממנו. הוא נע באמצעות סנפיריו הבשרניים המקילים עליו להיאחז בצמחייה ואולם מקשים עליו לשחות. למעשה הוא זז מעט מאוד כל חייו.

הפיתיונאי ניזון ממגוון יצורי ים קטנים ביניהם דגים, רכיכות וסרטנים שחלקם מוסווים לא פחות ממנו. הפיתיונאי יכול לבלוע יצורים הגדולים גם ממנו עצמו והוא גם קניבל. בבטנו של פרט אחד נמצאו 16 פיתיונאי סרגסו צעירים. 

הפיתיונאי חי רק על אצות הסרגסום והוא גם מתרבה ומטיל ביצים עליהם. הסוואתו מצילה אותו מטורפים כמו עופות ים ודגים גדולים יותר ואם זה לא עוזר הוא יכול לקפוץ אל האצה שמעל פני המים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פיתיונאיים
קטגוריה:טקסונים שתוארו בידי קארולוס ליניאוס
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1758
פול זוקונפט

פול זוקונפט (באנגלית: Paul F. Zukunft; נולד ב-30 בינואר 1955) הוא אדמירל אמריקאי בדימוס שכיהן כמפקד משמר החופים של ארצות הברית.

==ביוגרפיה==
זוקונפט נולד בנורת' ברנפורד שבקונטיקט. ב-1977 סיים תואר ראשון בממשל מאקדמיית משמר החופים. הוא בעל תואר שני בניהול מאוניברסיטת ובסטר ותואר שני בלימודי ביטחון לאומי ואסטרטגיה ממכללת המלחמה של הצי. בוגר תוכנית המנהיגות של אוניברסיטת הרווארד. 

במהלך שירותו במשמר החופים פיקד על ספינות הסיור "Cape Upright", "Harriet Lane", ו-"Rush". 

ב-2006 קודם לדרגת אדמירל משנה. שימש ראש מטה מחוז 14 של משמר החופים, קצין מבצעים של משמר החופים באזור אסיה-פסיפיק וקצין המבצעים של משמר החופים באזור האוקיינוס האטלנטי.

ב-2010 שימש מתאם הפעולות מטעם ממשלת ארצות הברית בתגובה לדליפת הנפט במפרץ מקסיקו, הגדולה בהיסטוריית המדינה. 

ב-2011 קודם לדרגת תת-אדמירל ושימש ראש אגף בטיחות וביטחון במטה משמר החופים. פיקד על מחוז 11 של משמר החופים, שימש ראש הכוח המשותף המערבי של הסוכנויות הפדרליות השונות בפיקוד האוקיינוס השקט של ארצות הברית, והיה אחראי למלחמה בארגוני פשיעה בינלאומיים בגזרת הפיקוד. 

במאי 2014 החל לכהן כמפקד משמר החופים, הוא שימש בתפקיד זה עד יוני 2018.

==קישורים חיצוניים==

* 
* [https://www.defense.gov/About/Biographies/Biography-View/Article/602791/admiral-paul-f-zukunft/ ביוגרפיה] באתר מחלקת ההגנה של ארצות הברית
* [https://www.uscg.mil/flag/biography/PaulZukunft.pdf ביוגרפיה] באתר משמר החופים של ארצות הברית

קטגוריה:אדמירלים במשמר החופים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של משמר החופים
קטגוריה:מעוטרי מדליית השירות המצוין של מחלקת ביטחון המולדת
קטגוריה:מפקדי משמר החופים של ארצות הברית
קטגוריה:אמריקאים שנולדו ב-1955
סטובי

בית הטבילה בכנסיית הבישוף, המאה החמישית]]
סטוֹבִּי (במקדונית: Стоби; ביוונית עתיקה: Στόβοι; בלטינית: Stobi) במקדוניה הצפונית המודרנית היא אתר עתיקות של עיר היסטורית, שתחילתה בתקופת יוון העתיקה וסופה בחורבן במאה השישית. סטובי נמצאת במרחק כ-80 ק"מ מדרום לסקופיה, סמוך לעיירה גראדסקו ולכביש E-75. מרכזיוּתה בעת העתיקה מוסברת במיקומהּ בנקודת מפתח – במפגש הנהרות אַקסיוּס (וארדאר) ואֶריגוֹן (צרנה), על הציר המקשר בין אגן הדנובה לים האגאי ומתחבר אל ויה אגנטיה.
== היסטוריה ==
סטובי הייתה בירת ממלכת פֵּאוֹניָה הקדומה, נכבשה על ידי המקדונים בסוף המאה השלישית לפני הספירה ועברה לידי הרומאים עם הניצחון על פרסאוס, מלך מוקדון. בימי הקיסר אספסיאנוס קיבלה מעמד של מוניקיפיום ונהנתה מהזכות לטבוע מטבעות משלה. במסגרת הרפורמות המנהליות של דיוקלטיאנוס נקבעה סטובי כבירת הפרובינקיה 'מקדוניה סַלוּטַריס' (לימים 'פרובינקיה סֶקוּנדָה'). בתקופה הביזנטית הייתה מושב בישוף ונבנו בה כנסיות גדולות ומהודרות. העיר סטובי, שנפגעה בפשיטת האוסטרוגותים ב-479 וברעידת האדמה של 518, חרבה בפלישות האווארים והסלאבים במאה השישית ונעזבה.

עתיקות סטובי נסקרו לראשונה באמצע המאה התשע עשרה. חפירות נרחבות הנערכות באתר סטובי, בעיקר מאז שנות השבעים של המאה העשרים, חשפו את לב העיר לתקופותיה – רחובות ומערכות מים, מקדשים, בתי מרחץ, תיאטרון, בתי אמידים וכנסיות וכן קטעים מחומותיה. בין היתר נתגלו בה שרידי בית כנסת יהודי מהמאות השלישית והרביעית לספירה. מאז 2008 פועלת באתר מינהלה קבועה ומופעל מרכז הדרכה.

== ראו גם ==
* בית הכנסת בסטובי

== קישורים חיצוניים ==

* [http://www.stobi.mk/Default.aspx?page=155 אתר האינטרנט של חפירות סטובי]
* [http://www.immersive360.ca/Stobi/360.html סיור וירטואלי באתר סטובי]
* [http://users.stlcc.edu/mfuller/macedonia/stobi.html מפת התמצאות בעתיקות סטובי]

קטגוריה:מקדוניה הצפונית: היסטוריה
קטגוריה:מקדוניה הצפונית: ערים
קטגוריה:מקדוניה הצפונית: אתרים ארכאולוגיים
פיטר אונדג'ן

פיטר אונדג'ן (באנגלית: Peter Oundjian נולד ב-21 בדצמבר 1955) הוא מנצח קנדי.

בעבר היה מנצח אורח ראשי של התזמורת הסימפונית של קולורדו, ומנצח אורח ראשי ויועץ אמנותי של תזמורת דטרויט, שם סייע בייסודו של פסטיבל רב-תחומי ב-2007.

במשך למעלה מעשור כיהן כיועץ אמנותי ומנצח ראשי של פסטיבל קרמור בניו יורק. כמו כן, הוא ממשיך ומופיע בקביעות עם התזמורת הפילהרמונית של רדיו צרפת. הוא ניצח, בין היתר, על התזמורת הפילהרמונית המלכותית של סטוקהולם, תזמורת רדיו שטוטגרט, התזמורת הסימפונית של שיקגו, התזמורת הסימפונית של סן פרנסיסקו, התזמורת הסימפונית של בוסטון, תזמורת פילדלפיה, התזמורת הפילהרמונית של לוס אנג'לס, תזמורת פסטיבל אספן, והתזמורת הסימפונית של סידני.

אונדג'ן שימש בעבר כמנהלה המוזיקלי של התזמורת הסקוטית הלאומית ושל התזמורת הסימפונית של טורונטו.

בתחילת כהונתו בתזמורת הסימפונית של טורונטו ייסד את פסטיבל מוצרט ואת פסטיבל "יצירות חדשות".

בשנת 2022 התמנה למנהלה המוזיקלי של התזמורת הסימפונית של קולורדו.

==ביוגרפיה==
פיטר אונדג'ן, שנולד בטורונטו, התחנך באנגליה, שם למד נגינה בכינור אצל מנוג פריקיאן. לאחר מכן למד במכללה המלכותית למוזיקה בלונדון, שם זכה במדליית זהב כתלמיד מצטיין ובפרס סטאוצקר על הצטיינותו ככנר. הוא השלים את לימודי הנגינה בכינור בבית הספר ג'וליארד בניו יורק, שם למד אצל איבן גלמיאן ודורותי דיליי.

במשך 14 שנים היה הכנר הראשי של רביעיית טוקיו הנודעת.

לפיטר אונדג'ן ותק של שלושים שנה כפרופסור אורח בבית הספר למוסיקה של ייל.

==קישורים חיצוניים==

* 

קטגוריה:מנצחים קנדים
קטגוריה:זוכי פרס ג'ונו
קטגוריה:קנדים שנולדו ב-1955
צ'ארלס מישל

צ'ארלס דייוויד מישל (באנגלית: Charles David Michel; נולד ב-7 באפריל 1963) הוא אדמירל אמריקאי בדימוס שכיהן כסגן מפקד משמר החופים של ארצות הברית.

==ביוגרפיה==
מישל נולד בלוטון שבאוקלהומה וגדל בברנדון שבפלורידה. ב-1985 סיים תואר ראשון בהנדסה ימית מאקדמיית משמר החופים.

שירת כקצין תצפית בספינת הסיור "Decisive", פיקד על הספינה "Cape Corrente" ושימש קצין פרויקטים בפלגת הסיור הראשונה של משמר החופים. לאחר שסיים תואר JD במשפטים מאוניברסיטת מיאמי שירת כיועץ המשפטי של מחוז משמר החופים השמיני. בשנים 1996–1998 שימש סגן מפקד אוניית הסיור "DAUNTLESS". לאחר מכן שירת במשך שש שנים במחלקה המשפטית של מטה משמר החופים. ביוני 2004 מונה למפקד אוניית הסיור "RESOLUTE", ביולי 2006 חזר למטה משמר החופים ושימש ראש המשרד למשפט ימי ומשפט בינלאומי. 

באוגוסט 2009 מונה לעוזרו הצבאי של מזכיר המחלקה לביטחון המולדת וקודם לדרגת אדמירל משנה (תחתון). 

ביוני 2011 מונה לראש הכוח המשותף של הסוכנויות הפדרליות השונות בפיקוד דרום של ארצות הברית. ביולי 2013 מונה לסגן מפקד כוחות משמר החופים בגזרת האוקיינוס האטלנטי. במאי 2014 מונה לראש אגף מבצעים במטה משמר החופים. 

באוגוסט 2015 מונה לסגן מפקד משמר החופים. במאי 2016 קודם לדרגת גנרל והיה בכך הראשון בתפקידו בדרגה זו. הוא כיהן בתפקיד עד מאי 2018 ופרש מהשירות.

==קישורים חיצוניים==

* [https://www.commerce.senate.gov/public/_cache/files/d0033806-ce8f-4701-9245-647fdc70419c/C710AD10D2E469166A0A5F3CE33CE4AF.vadm-michel-signed-0-10-sq-pfdr-recusals-apr2016-corrected-redacted.pdf קורות חיים] באתר הסנאט של ארצות הברית
* [https://www.uscg.mil/flag/biography/CharlesMichel.pdf ביוגרפיה] באתר משמר החופים של ארצות הברית

קטגוריה:אדמירלים במשמר החופים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של משמר החופים
קטגוריה:אמריקאים שנולדו ב-1963
ישי שיבובסקי

ישי שיבובסקי (1926 - 7 בנובמבר 2016) היה ראש מועצה מקומית זכרון יעקב בין ה-3 במרץ 1975 לבין אוקטובר 2003.

==קורותיו==
ישי שיבובסקי, יליד זכרון יעקב, נולד ליצחק וחינה שיבובסקי. יצחק, אביו, היה טכנאי טלפון ותיק וראש לשכת התעסוקה בזכרון יעקב.

ישי שיבובסקי הצטרף ללח"י בנעוריו. משם עבר להיות לוחם בהגנה. הוא השתתף במלחמת העצמאות כלוחם בחטיבת אלכסנדרוני ונטל חלק בקרבות רבים, כגון במבצע עובדה. במבצע סיני הוא שירת בחטיבה 9, בשארם א-שייח'.

עם שחרורו מצה"ל, חזר למושבה ועסק בנהיגה, כחבר קואופרטיב "שלוחות", ולאחר מכן הצטרף לקואופרטיב ״אגד״. בשנת 1952, ישי התחתן עם יובלה שכטר, בתו של אבא שכטר, ראש מועצת זכרון יעקב, דאז.

ישי שיבובסקי, נבחר לתפקיד ראש המועצה, ב-3 במרץ 1975, לאחר פטירת ראש המועצה, דאז, יעקב לוי. שיבובסקי היה אז נציג מפלגת המערך. בהמשך הקים סיעה עצמאית, בשם "יש" והמשיך לנצח איתה במערכות הבחירות. את מקומו בראשות סיעת המערך / מפלגת העבודה תפס מי שכיהן אחריו כראש המועצה, אלי אבוטבול.

כראש מועצה הוא הביא לפיתוח המושבה. בזמנו התפתחו, לדוגמה, אתרי התיירות בה, כמו מוזיאון העלייה הראשונה ומדרחוב דרך היין. בתקופתו הוקמו שכונות חדשות בעיר. הוא השתתף גם במאמצי בלימת ההקמה של יישוב קהילת בית אל בזכרון יעקב, שנחשב בזמנו למעוז של כת גרמנית. היישוב הוקם ליד זכרון יעקב, בשנת 1980.
בשנת 2003, לאחר יותר מ-28 שנים בתפקיד, הודיע כי לא יתמודד בבחירות המתקרבות.
250px
== חיים אישיים ==
הותיר אחריו את רעייתו, ילדים ונכדים. שער הכניסה העתיק למושבה, נקרא כיום על שמו.

== הערות שוליים ==

קטגוריה:אנשי היישוב ילידי הארץ
קטגוריה:ראשי מועצת זכרון יעקב
קטגוריה:ראשי רשויות מקומיות מטעם העבודה
קטגוריה:משפחת שכטר (זכרון יעקב)
קטגוריה:ישראלים שנולדו ב-1926
קטגוריה:ישראלים שנפטרו ב-2016
ספינר

ספינר (באנגלית: Fidget spinner) הוא צעצוע בצורת ארבעה עיגולים היוצרים מעין משולש מעוגל. הספינר מעוצב כמסב העשוי ממגוון של חומרים כגון נירוסטה, טיטניום, נחושת ופלסטיק.

הספינר הפך לצעצוע פופולרי ב-2017.

== עיצוב הספינר ==
ספינר מסתובב
ספינר מ[[פלסטיק בעל שני קצוות]]
ספינר מתוכנן ככלי שמטרתו להקל על לחץ ולהפיג שעמום. הבסיס של הספינר מורכב ממסב מעגלי. את הספינר מחזיקים בדרך כלל כאשר האגודל והאמה מחזיקות את הבסיס בעוד האצבע מסובבת את הספינר הלוך ושוב. נוסף על הספינרים הרגילים, יש ספינרים שברגע שמסובבים אותם הם רוטטים, רועשים וזוהרים.

== פופולריות (2017) ==
אנשים משחקים בספינר
ב-23 בדצמבר 2016 פרסם הכתב ג'יימס פלאפק ממגזין "פורבס" מאמר המתאר את הספינר כ"צעצוע משרדי חובה לשנת 2017". בסוף חודש מרץ בשנה שלאחר מכן החלו אנשים להעלות לאתרי מדיה חברתית כגון YouTube ו-Reddit מדריכים המלמדים כיצד להשתמש בספינר וסרטים קצרים המראים טריקים ותרגילים שאפשר לעשות איתו. באתר "Etsy" דווח כי באתר נמכרים ספינרים בעיצוב והתאמה אישית. בעיתון "הבוסטון גלוב" דווח כי הספינר השתלב בזרם המרכזי של הצעצועים ברחבי העולם יחד עם הקובייה "Fidget Cube" (בישראל קובייה זו מכונה "קוביית עצבים").

באביב 2017 החלה הפופולריות של הספינר לעלות במידה ניכרת; המגזין "Money" דיווח כי שיעור החיפוש של "ספינר" במנוע החיפוש גוגל עלה בחודש אפריל. עד 4 במאי, וריאציות שונות של ספינרים היו 20 המוצרים הנמכרים ביותר באתר אמזון במדור הצעצועים.

ב-14 במאי 2017 החל לדרוש מכון התקנים הישראלי בדיקות התאמה לספינר. משום כך עלות ייבוא הספינר עלתה וליבואנים יהיה קשה יותר לשווק את המוצר בישראל.

אחרי שיא הפופולריות שלו מאי 2017 החלה הפופולריות של הכלי להיעלם, והוא נחשב כיום לאופנה חולפת<ref></ref>.

=== הספינר בבתי הספר ===

עם הגידול המהיר בפופולריות של הספינר ב-2017 יחד עם פרסומו ברשתות חברתיות ואתרי קניות בינלאומיים,
הספינר החל לצוץ בבתי ספר רבים. כתוצאה מהשימוש הנפוץ של הספינר בקרב תלמידי בית ספר, מספר רב של בתי ספר אסרו על שימוש בצעצוע זה בזמן השיעור. האיסור נובע מטענות של מורים הטוענים כי הספינרים מסיחים את דעתם של התלמידים מביצוע עבודתם בבית הספר.

== שימושים בריאותיים ==
כאשר הספינרים הפכו לפופולריים ב-2017, פורסמה טענה לא מבוססת מחקרית בתיאור המוצר, שהספינרים יכולים להועיל לאנשים בעלי הפרעת קשב, ריכוז והיפראקטיביות, אוטיזם קלאסי או חרדה. כמה ספינרים שנמכרו על ידי אמזון פורסמו כ"משככי לחץ". טענות אלו, נכון למאי 2017, לא הוכחו באופן מחקרי.

==ראו גם==
* פיג'טינג (תנועתיות עצבנית)

== קישורים חיצוניים ==

* 
* 
* 
* 
* 
* 
* [https://www.havinenu.com/forum/pvstym/bhlt-h-spynr-mpry-v-vzr-lqshb-vrykvz בהלת ה'ספינר': מפריע או עוזר לקשב וריכוז?], באתר עמותת הביננו

== הערות שוליים ==

קטגוריה:צעצועים
קטגוריה:הפרעת קשב
בית הקברות היהודי בלום

מצבה מבית הקברות החרב בלום
בית הקברות היהודי בלום (בבולגרית: Еврейскo гробища на Лом) הוא בית קברות יהודי השוכן בפאתי העיר לום בצפון-מערב בולגריה. בית העלמין הוקם ב-1820 ופעל עד 1974.

== רקע ==

קהילה יהודית התקיימה בלום ככל הנראה מראשית המאה ה-19 והשכונה היהודית שכנה בסמוך לשכונת "הטורקים" בה התגוררו פקידי הממשל העות'מאני. בראשית המאה ה-20 נכללה ברשימת 34 הקהילות היהודיות המאורגנות בבולגריה. בפרוץ מלחמת העולם השנייה התגוררו בלום 500 יהודים. ב-1949, לאחר העלייה ההמונית לישראל התגוררו בלום 77 יהודים. 

בית הקברות הוקם ב-1820 ושוכן בשדה פתוח על גבעה בפאתיה המערביים של העיר. ברבות השנים, עם פיתוחה של לום נבנו מבני מגורים בסמוך לבית הקברות, ובראשית המאה ה-21 היו מבני המגורים מרוחקים כ-100 מטרים משטח בית הקברות. הקבורה האחרונה נערכה במקום ב-1974.

בשטח בית הקברות עדיין פזורות כ-100 מצבות שיש וגרניט, רובן מהמאה ה-20 בשטח של כ-5,000 מטרים רבועים. הכיתוב עליהן הוא בעברית ובבולגרית. רבות מהמצבות שבורות וחלקן מכוסות צמחייה. בית העלמין אינו מגודר ואינו מתוחזק ולאורך השנים נבזז וחולל. השטח משמש כאתר להשלכת אשפה. חלק מהמצבות שתועדו נבזזו לשימוש משני על ידי תושבים בולגרים.

==לקריאה נוספת==
* צבי קרן, [http://www.thebulgarianjews.org.il/_Uploads/dbsAttachedFiles/BulgJewsHeb.pdf בולגריה ויהודיה], באתר "כולנו בולגרים", אתר הבית של יהודי בולגריה.

==קישורים חיצוניים==

==הערות שוליים==

קטגוריה:בולגריה: בתי קברות יהודיים
ג'יימס דיקינסון

הנרי "האנק" ג'יימס ה. דיקינסון (באנגלית: Henry "Hank" James Dickinson) הוא קצין בדימוס בדרגת גנרל, שירת כמפקד פיקוד החלל של ארצות הברית.
==ביוגרפיה==
דיקינסון נולד באסטס פארק שבקולורדו. הוא בוגר תואר ראשון בהנדסת מכונות מאוניברסיטת המדינה של קולורדו. ב-1985 התגייס לצבא ארצות הברית ושירת במערך ההגנה האווירית. 

פיקד על הגדוד הראשון ברגימנט ההגנה האווירית השביעי והשתתף עמו בלחימה בעיראק ובאפגניסטן. פיקד על חטיבת ההגנה האווירית 35 של הארמייה השמינית המוצבת בקוריאה הדרומית. 

תפקידי מטה אותם מילא כוללים קצין מבצעים של הגדוד החמישי ברגימנט ההגנה האווירית 52, בתפקיד זה הוצב בערב הסעודית במסגרת משימת השמירה על אזור אסור לטיסה בעיראק. שימש קצין מבצעים של חטיבת ההגנה האווירית 11, שימש קצין פעולות חירום וקצין אג"ם במרכז הצבאי הלאומי של המטות המשולבים. שימש קצין אג"ם ועוזר ראש מטה של פיקוד האוויר וההגנה מפני טילים ה-32. שירת במטה פיקוד כוחות ארצות הברית בקוריאה. 

באוגוסט 2011 מונה למפקד פיקוד האוויר וההגנה מפני טילים ה-94, המשתייך לכוחות הצבא בפיקוד האוקיינוס השקט. ביולי 2012 מונה למפקד פיקוד האוויר וההגנה מפני טילים ה-32, פיקוד הפריסה העולמית המהירה של הצבא. 

שימש סגן המפקח הכללי של הצבא במשרד מזכיר הצבא של ארצות הברית. שימש ראש מחלקת ניסויים בסוכנות להגנה מפני טילים, ושירת כראש מטה הפיקוד האסטרטגי של ארצות הברית.

בינואר 2017 קודם לדרגת לוטננט גנרל מונה למפקד פיקוד החלל וההגנה מפני טילים של צבא ארצות הברית וראש אגף התכנון בפיקוד האסטרטגי. ב-2019 מונה לסגן מפקד פיקוד החלל של ארצות הברית ובאוגוסט 2020 הועלה לדרגת גנרל ומונה למפקד הפיקוד. הוא שירת בתפקיד עד ינואר 2024.

דיקינסון בעל תואר שני בניתוח מערכות וחקר ביצועים מבית הספר למכרות של קולורדו ובעל תואר שני בלימודי אסטרטגיה ממכללת המלחמה של הצבא. 

==קישורים חיצוניים==

*[https://www.spacecom.mil/About/Leadership/Bio-Article-View/Article/2052849/gen-james-h-dickinson/ ביוגרפיה] באתר פיקוד החלל של ארצות הברית

==הערות שוליים==

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין (צבא ארצות הברית)
קטגוריה:מעוטרי מדליית השירות המצוין של מחלקת ההגנה
קטגוריה:מפקדי פיקוד החלל של ארצות הברית
קטגוריה:בוגרי אוניברסיטת המדינה של קולורדו
אמיל יונסון

אמיל יונסון (באיסלנדית: Emil Jónsson; 27 באוקטובר 1902 – 30 בנובמבר 1986) היה ראש ממשלת איסלנד מדצמבר 1958 ועד נובמבר 1959. קודם לכן הוא שימש בתפקיד שר הדייג והרווחה. הוא היה מנהיג המפלגה הסוציאל-דמוקרטית של איסלנד בין השנים 1956 – 1968 וחבר האלת'ינגי (הפרלמנט האיסלנד) משנת 1934 ועד 1971.

==חייו==
אמיל יונסון נולד בעיר הפנרפיירדיר ליון יונסון ולזיגבורג זיגורדרדוטיר. ב-1919 הוא סיים את לימודי התואר השני שלו וב-1925 את לימודי ההנדסה בקופנהגן. 

בין השנים 1925 – 1926 שימש יונסון כעוזר מהנדס בעיר אודנסה שבדנמרק. לאחר מכן ועד 1930 היה מהנדס העיר בעיר הולדתו. ב-1926 ייסד בעירו בית ספר תעשייתי והיה מנהלו עד 1944. בשנים 1930 ועד 1962 היה חבר במועצת העיר ומ-1930 ועד 1937 כיהן כראש העיר. בין השנים 1937 – 1944 כיהן כשר הדיג. לאחר מכן ועד 1949 שימש כשר התחבורה כשב-1947 קיבל על עצמו גם את תפקיד שר המסחר. ב-1949 הוא מונה לתפקיד שר החוץ, תפקיד בו שימש עד 1956. לאחר מכן שימש בתפקיד ניהולי בבנק האיסלנדי Landsbankinn. ב-23 בדצמבר 1958 נבחר לתפקיד ראש ממשלת איסלנד ובמקביל כיהן גם כשר הדיג והתחבורה. ב-19 בנובמבר 1959 סיים את תפקידו כראש הממשלה לאחר שמפלגתו נוצחה בבחירות על ידי מפלגת העצמאות בראשותו של אולאפור תורס שירש אותו בתפקידו והוא עצמו לא נבחר לפרלמנט. בממשלתו של תורס כיהן יונסון כשר הדיג והרווחה עד 1965, אז מונה לתפקיד שר החוץ, תפקיד בו הוא שימש עד 1971.

==קישורים חיצוניים==

* [http://www.althingi.is/altext/cv/is/?nfaerslunr=142 מידע אודותיו באתר האינטרנט של האלת'ינגי (הפרלמנט האיסלנדי)] 

==הערות שוליים==

קטגוריה:ראשי ממשלת איסלנד
קטגוריה:שרי החוץ של איסלנד
קטגוריה:שרי הרווחה של איסלנד
קטגוריה:חברי האלת'ינגי
קטגוריה:ראשי עיריות באיסלנד
קטגוריה:ילידי 1902

קטגוריה:נפטרים ב-1986
סרגיי ריבלקה

סרגיי אולכסנדרוביץ' ריבלקה (באוקראינית: Сергій Олександрович Рибалка; נולד ב-1 באפריל 1990 בכפר ימנה שבמחוז סומי) הוא כדורגלן אוקראיני המשחק בעמדות הקשר בקבוצת צ'רקסי מהליגת העל האוקראינית . בעבר שיחק בנבחרת אוקראינה.

== קריירה ==
ריבלקה החל את קריירת הכדורגל שלו במועדון הכדורגל ארסנל חרקוב. הוא גדל במחלקת הנוער שלה וב-2006 קודם לקבוצה הבוגרת. בשנת 2008 עבר לקבוצת הצמרת האוקראינית דינמו קייב. הוא שיחק תחילה במסגרת קבוצת המילואים של דינמו. להרכב הקבוע של הקבוצה שובץ בעונת 2010/2011. בעונה של 2013/2014 הושאל לקבוצת סלובן ליברץ מהליגה הצ'כית. בתום העונה חזר לשחק בדינמו קייב. בעונת 2017/2018 הושאל לקבוצת סיוואספור הטורקית. בתום העונה - חתם על חוזה קבוע בסיוואספור

==נבחרת==
ריבלקה שיחק במשך שנה וחצי בנבחרת הנוער של אוקראינה. ב-2009 השתתף עם הנבחרת באליפות אירופה בכדורגל לנבחרות עד גיל 19 וזכה עמה במקום הראשון. במהלך האליפות הבקיע שער אחד במהלך אחד המשחקים בשלב הבתים. 

מנבחרת הנוער המשיך ריבלקה לנבחרת הצעירה. הוא שיחק 12 משחקים, הבקיע 6 שערים. בשנת 2011 היה בסגל הנבחרת באליפות אירופה לנבחרות צעירות. 

בנבחרת הלאומית של אוקראינה משחק ריבלקה מאז מרץ 2015. משחקו הראשון במדי הנבחרת היה משחק ידידות מול . הוא היה בסגל נבחרת אוקראינה ליורו 2016, אך לא שותף באף אחד ממשחקי הנבחרת בתחרות.

==תארים==
* מקום ראשון באליפות אירופה בכדורגל עד גיל 19
* אליפות אוקראינה : 2014/2015, 2015/2016
* הגביע האוקראיני: 2014/2015

==קישורים חיצוניים==

קטגוריה:קשרי כדורגל אוקראינים
קטגוריה:כדורגלנים אוקראינים
קטגוריה:כדורגלני דינמו קייב
קטגוריה:כדורגלני נבחרת אוקראינה
קטגוריה:כדורגלני ארסנל חרקוב
קטגוריה:כדורגלני סלובן ליברץ
קטגוריה:כדורגלני סיוואספור
קטגוריה:כדורגלני אולקסנדריה
קטגוריה:כדורגלני יורו 2016
קטגוריה:אוקראינים שנולדו ב-1990
1090-1099 לפנה"ס

שימו לב: ערך זה מכיל אירועים מן השנים 1099 - 1090 לפני הספירה

== אירועים ומגמות ==
עמק המלכים, בסיום עשור זה הופסק השימוש בו כאתר קבורה

* 1090 לפנה"ס - שנת הצבוע במצרים אשר נשלטת על ידי רעמסס ה-11. שנה איומה במצרים, יובש גדול עקב היחלשות בזרימת היאור, מצרים רבים מתים מרעב שפוקד את מצרים בעקבות היובש, אובדן אמון גדול באילי מצרים שהונהג על ידי הכהן הגדול בנוסף לקריסת כלכלת מצרים והחברה בה דבר שמוביל לכאוס בן עשר שנים שפוקד את מצרים. בעקבות כך תופעת שדידת הקברים הופכת לנפוצה יותר וסיום השימוש בעמק המלכים כאתר קבורה.

== אנשים משמעותיים ==
* רעמסס ה-11, מלך מצרים.
* שמשון הגיבור.

*
קטגוריה:המאה ה-11 לפנה"ס
איטליה של ערכים

איטליה של ערכים (באיטלקית: Italia dei Valori) היא מפלגת מרכז קטנה באיטליה. המפלגה הוקמה בשנת 1998 על ידי אנטוניו די פייטרו.

== היסטוריה ==
אנטוניו די פייטרו היה שר התעשייה בממשלתו של רומנו פרודי. הוא התפטר בנובמבר 1996 התפטר לאחר שהיה נתון בחקירה. כמועמד עצמאי, נבחר דה פייטרו בנובמבר 1997 לכהן כחבר בסנאט האיטלקי. במרץ 1998 הקים את המפלגה. בשנתיים שלאחר מכן ה-IDV לקחה חלק במסגרות פוליטיות שכללו גם מפלגות נוספות, ועדיין לא התמודדה בבחירות.

המפלגה התמודדה לראשונה כמפלגה עצמאית בשנת 2001, עם מצע פופוליסטי שכלל התנגדות חזקה להגירה ומחאה נגד בזבוז כספי ציבור. המפלגה קיבלה 3.9% בבחירות לבית הנבחרים, 0.1% מתחת לאחוז החסימה. מטעם המפלגה נבחר סנאטור אחד, שעבר כמה ימים לאחר הבחירות למפלגה אחרת. בשנת 2004 די ייטרו נבחר מטעם המפלגה לפרלמנט האירופי.

לקראת הבחירות ב-2008 ה-IDV כרתה ברית עם המפלגה הדמוקרטית לקראת הבחירות, שבהן היא הגיעה לשיא כוחה והייתה המפלגה הרביעית בגודלה בפרלמנט האיטלקי- 29 נציגים בבית הנבחרים ו-14 סנאטורים. למרות ההישג והשותפות עם המפלגה הדמוקרטית, ה-IDV פעלה כסיעה עצמאית מתוך האופוזיציה. באותה השנה המפלגה הגיעה אף לשיא כוחה בפרלמנט האירופי, עם כ-8% מהקולות ו-7 מושבים.

בשנת 2009 נוצרו קרעים קשים בהנהגת המפלגה ונתגלו בה כמספר פרשות שחיתות. פילוגים אלו אף גרמו לעזיבתם של חברי פרלמנט (גם ברמה הארצית וגם ברמה האירופית). למרות היחלשויות אלו, הצליחה המפלגה בשנים 2011–2012 להגיע להישגים ברמה המוניציפלית, בכך שניצחה בבחירות המקומיות בנאפולי ובפלרמו. בסוף 2012 המפלגה נגררה למשבר נוסף, לאחר שהתקשורת הארצית דיווחה על סתירות במימון המפלגה. בנוסף על כך, המפלגה נפגעה בדעת הקהל לאור עלייתה של תנועת חמשת הכוכבים. בבחירות שנערכו בשנת 2013 המפלגה הפסידה את כל כוחה בפרלמנט, לאחר שקיבלה רק 2.2% מהקולות, ולא עברה את אחוז החסימה. לאחר הכישלון די פייטרו התפטר מראשות המפלגה. מנהיגים רבים נוספים עזבו גם הם את המפלגה. בבחירות לפרלמנט האירופי שנערכו בשנת 2014, המפלגה קיבלה רק 0.65% מהקולות ולכן לא הכניסה נציגים גם לפרלמנט זה.

== אידאולוגיה ==
באופן כללי, המפלגה ממוקמת במרכז-שמאל, אך בתוכה מתקיים מגוון דעות (שמגיע לעיתים עד לשמאל קיצוני). המפלגה תומכת בבחירות בשיטה הרובנית, פדרליזם, מאבק בשחיתות וחיזוק היעילות של המגזר הציבורי. במאי 2012 הייתה ה-IDV למפלגה הפוליטית הראשונה באיטליה שתמכה בנישואים חד-מיניים.

==קישורים חיצוניים==

* 

קטגוריה:איטליה: מפלגות
קטגוריה:מפלגות שהוקמו ב-1998